**ПРИОРИТЕТ 4: КОСМИЧЕСКИ ТЕХНОЛОГИИ**

**Дефиниране и същност на приоритета. Теза**

Космическите технологии в глобален контекст създават една цяла нова екосистема от индустрии. Често те са обект на държавно (или наднационално) подпомагане в етапа на разработването, след което биват трансферирани към по-пазарно ориентирани сектори.

Несъмнено космическите технологии ще навлизат във все повече сфери от икономиката – от отбранителната индустрия и се до ежедневните приложения в климатичните и метрологичните изследвания, транспорта, земеделието, медицината и много други. Към момента над 10% от БВП на ЕС е в пряка зависимост от свързани с космоса услуги. Може да се твърди, че **неспособността на една икономика или общество да приложат определени космически технологии в практиката ще ги обрече на технологична изостаналост**.

Затова смятаме, че моментът е критичен България да дефинира именно космическите технологии като един от своите приоритети за иновации.

**Причини за приоритизиране**

Основните причини за формулиране на този приоритет са:

* Обективен глобален приоритет. Широко комерсиализиране на определени космически технологии през последното десетилетие (примери: достъпни спътници в ниската околоземна орбита, сателитен трансфер на данни, прецизно земеделие и др.)
* Ролята на European Space Agency като единен субект, който направлява европейската космическа стратегия. Ролята на мащабни програми като Коперник и Галилео)
* Специфичен опит на страната ни в „овладяването на космоса“, както и експертиза, концентрирана в Института за Космически Изследвания и Технологии към БАН (ИКИТ – БАН)
* Развита start-up екосистема в страната ни, която би се включила в проекти, използващи или създаващи космически технологии

**Фокус сектори**

Основните сектори на науката и икономиката, които биха били тясно свързани с развитието на космическите технологии, са:

* Самото създаване на космически технологии
* Отбранителна индустрия (добър пример е решението на ЕС за интегрирането на отбранителната индустрия и космос в единна Главна Дирекция - GD DEFIS)
* Климатични изследвания и борба с климатичните промени
* Транспорт и услуги за транспорт (пример: автоматизирано шофиране чрез изкуствен интелект)
* ИКТ, IoT сектори
* Аграрен сектор и прецизно земеделие
* …

**Потенциални партньори**

Настоящият документ има за цел да дефинира краен брой ясни и адекватни за развитието на страната ни приоритети, които стъпват на развитието и внедряването на системни иновации. Процесът по създаване на иновации е групово усилие и затова предлагаме в детайлизирането на този приоритет да бъдат поканени:

* Представители на научни организации ( БАН , Университети , частни научни лаборатории и центрове)
* Представители на индустрията в съответните технологични направления съответстващи на области на дейност на ЕКА
* Представители на публични организации работещи в сферата на космоса

**Инициативи и проекти, които следва да бъдат подкрепени**

Няколко първоначални проекти, които предлагаме за стратегическа финансова помощ с ресурс от Плана за Възстановяване и Устойчивост:

* Приемана на Национална космическа стратегия
* Приключването на преговорите с ЕКА и подписване на ново споразумение с ЕКА за членство ( първоначално асоциирано и след това пълноправно)
* Пълноправно участие на страната ни в Европейската Южна Обсерватория
* Създаване на национална космическа администрация ( офис, център) който да управлява изпълнението на Националната космическа стратегии и да координира взаимодействието на национално и международно ниво
* Създаване на център - ESA – BIC (ESA – Business Incubation Centres, част от мрежата на ESA, което е възможно след подписването на споразумението с ЕКА )

**Връзка със съществуващия национален План за възстановяване и устойчивост**

Отделна програма (или програмни елементи)